༈ཨ༽ལེགས་དྲུག་དང་ཚིགས་གསུམ་གནད་དྲིལ། ༈རྗེ་བླ་མ་རྣམས་ལ་ཕྱག་འཚལ་ལོ། ། ཀྱེ་མ་དལ་འབྱོར་རྙེད་པའི་དུས། ། སངས་རྒྱས་བསྟན་ལ་ཞུགས་ན་ལེགས། ། མི་རྟག་སྙིང་རྗེ་བྱང་སེམས་ལ། ། ངེས་ཤེས་གཏིང་ནས་སྐྱེས་ན་ལེགས། ། སོ་ཐར་བྱང་སེམས་གསང་སྔགས་ཀྱི། ། སྡོམ་པ་དམ་ཚིག་བསྲུངས་ན་ལེགས། ། ལུས་ནི་སྣང་སྟོང་ལྷ་སྐུ་ལ། ། སྒྲར་གྲག་སྔགས་སུ་ཤེས་ན་ལེགས། ། སེམས་ནི་རིག་སྟོང་ཆོས་ཀྱི་སྐུ། ། ཡེངས་མེད་གྲུབ་མཐའ་སྙོགས་པ་ལེགས། ། བདག་གཞན་དོན་གཉིས་འགྲུབ་པ་ལ། ། འཁོར་གསུམ་བསྔོ་བའི་རྒྱས་འདེབས་ལེགས། ། ལེགས་པ་དྲུག་གི་བསྟན་བཅོས་འདི། ། བྱ་བྲལ་རཏྣའི་མིང་འཛིན་པས། ། གློག་ལ་མུན་པའི་གསལ་འདེབས་ལགས། ། ཡང་སྨྲས་པ། སྤྲོས་མེད་གནད་ཀྱི་ཉམས་ལེན་ནི། ། ཡེ་ནས་མ་བཅོས་ཕྱག་རྒྱ་ཆེ། ། ཕྱོགས་ལྷུང་བྲལ་བ་དབུ་མའི་ལམ། ། འཁོར་འདས་མི་གནས་རྫོགས་པ་ཆེ། ། ཚིག་གསུམ་གནད་དྲིལ་སྙིང་ཕུར་འདི། ། མཆེད་གྲོགས་དམ་པའི་ཐུགས་དམ་འཚལ། ཞེས་པ་འདི་ནི་སྦས་ཡུལ་འབྲས་མོ་བཤོངས་ལ་འགྲོ་བའི་རིག་འཛིན་ཆེན་པོའི་ཕྱག་ཕྱི་བ་བྱ་བྲལ་ཀུན་བཟང་རྒྱ་མཚོས་བསྐུལ་བ་ལ། རཏྣའི་མིང་ཅན་གྱིས་གདམས་པའོ།